< Linux

CentOS

Szerző: Sallai András

Copyright © Sallai András, 2012, 2018, 2019

CC Attribution-Share Alike 4.0 International

Web: http://szit.hu

Bevezetés

A Red Hat Enterprise forrás csomagjaiból épített rendszer, amit Lance Davis fejleszt. A CentOS ennek ellenére független a Red Hat és a Fedora terjesztésektől is.

Beszerzés

A telepítők letöltéséhez látogassuk meg az operációs rendszer weboldalát:

https://www.centos.org/

A főoldalról kétféle letöltőgomb érhető el:

DVD ISO

Minimal ISO

Elég a „Minimal ISO” telepítő letöltése.

2019-ben a CentOS-7 érhető el, így egy ilyen fájlt kapunk:

CentOS-7-x86_64-Minimal-1810.iso

Telepítés

Megjegyzés: Ha VirtualBoxban telepítünk Red Hat helyett válasszuk az Other Linux. A CentOS grafikus felülettel telepszik, és ha nem az „Other Linux” pontot választjuk, az egérkurzor nem jelenik meg.

Telepítéskor ki kell választanunk a telepítés nyelvét.

Magyar

Ezek után egyetlen oldalon több állítható be:

Lokalizáció

Dátum és idő

Billentyűzet

Nyelv támogatás

Szoftver

Telepítés forrás

Szoftver válogatás

Rendszer

Telepítési cél

Kdump

Network & Host name

Security policy

A telepítés forrása egy idő után magától konfigurálódik. Amíg nincs kész egy felkiáltó jel figyelmeztet rá.

A Telepítési célt mindenképpen be kell állítani. Ki kell választanunk az eszközt amire telepíteni szeretnénk.

Ha az automatikus particionálás megfelelő, akkor csak a „Kész” gombra kell kattintani. Ha nem akkor be kell jelölni a következőt:

„Saját magam állítom be a particonálást

Ha elkészültünk, folytathatjuk a jobb alsó gombbal:

„Telepítés megkezdése

A rendszer telepítése elkezdődik. Telepítés közben beállíthatjuk a root jelszót és felvehetünk egy felhasználót.

ROOT JELSZÓ

FELHASZNÁLÓ HOZZÁADÁSA

Ha túl rövid jelszót adunk meg, a „Kész” gombra kattintás után figyelmeztet, de újabb kattintás után a „Kész” gombra továbbmegy.

A felhasználó felvételekor beállíthatjuk, hogy legyen-e adminisztrátor. Az adminisztrátor bekerül a wheel csoportba. A wheel csoport alapértelmezetten mindent használhat a sudo paranccsal, saját jelszavának megadása után.

Esetleg használhatjuk a „Haladó…” gombot a felhasználó egyéb beállításaihoz

Home könyvtár:

Adjon meg egy felhasználói azonosítót kézzel:

Adjon meg egy csoport azonosítót kézzel:

Csoport tagság

Adja a felhasználót a következő csoportokhoz: wheel

Hálózat

A hálózati kártyákat az ip paranccsal kérdezhetjük le:

ip address show

A referencia gépen két hálózati kártya jelenik meg:

lo

enp0s3

Telepítés után alapértelmezetten nincs beállítva az enp0s3 hálózati kártya.

A dhclient paranccsal elvégezhetjük a beállítást:

dhclient enp0s3

vagy:

ifup enp0s3

Csomagkezelés

Telepítés

A dnf paranccsal telepíthetünk a hálózatról csomagokat; korábban yum volt a neve.

A Midnight Commander telepítése:

dnf install mc

A dnf listázza azokat csomagokat, amelyek telepítésre kerülnek függőségként. Ezek után kiírja a csomagok letöltött méretét, majd a telepített méretet is. A végén rákérdez folytathatjuk-e:

Is this ok [y/d/N]:

Ezek után a GPG kulcsok beszerzése, importálása következik. Ujjlenyomat és a csomagok származásának ellenőrzése után újabb kérdés fogad:

Ez így jó? [y/N]:

Keresés

A csomagok között keresés:

dnf search minta

A parancs a csomagok neveiben és az összefoglaló leírásokban keres. Az „all” kapcsolóval kiterjeszthetjük a keresést a leírásokra és az URL-kre.

dnf search all minta

A minta helyére be kell helyettesíteni amit keresek. FTP szerver keresése:

dnf search all ftpd

Frissítés

A csomaginformációk és a rendszer frissítése:

dnf update

Lista

Telepített csomagok listázása:

yum list installed

Információ

Információk egy csomagról:

dnf info mc

Információ a szoftvertárolókról:

dnf repolist

Információk a yum tárolokról:

dnf repoinfo

Csomag törlése

Egy csomag törlése:

dnf erase csomagnév

A remove megegyezik az erase paranccsal.

dnf remove csomagnév

Tűzfal

A telepítővel felkerül a firewalld nevű csomag, amely létrehozza saját láncait, zónáit.

Lekérdezhetjük a tűzfal állapotát:

firewall-cmd --state

A tűzfal használatához olvassuk át a firewalld dokumentációját. Dokumentációk:

https://firewalld.org/

https://www.certdepot.net/rhel7-get-started-firewalld/

https://www.thegeekdiary.com/5-useful-examples-of-firewall-cmd-command/

https://www.digitalocean.com/community/tutorials/how-to-set-up-a-firewall-using-firewalld-on-centos-7

Gépnév

A gép neve alapértelmezetten localost.

A gépnév a hostname paranccsal beállítható, de ha újra indítás után is szeretnénk megőrizni, akkor a következő fájlban kell megtennünk:

/etc/sysconfig/network

Ebben a fájlban persze minden más hálózatos beállítás is megtalálható.

Apache webszerver

Telepítés:

dnf install httpd

Telepítés után konfig könyvtár:

/etc/httpd/

Ebben két könyvtárat találunk, és másik három szimbolikus linket könyvtárakra.

conf

conf.d

~logs

~modules

~run

A következő paranccsal vezérelhetjük az apachot:

apachectl

Például:

apachectl start
apachectl stop
apachectl restart
apachectl fullstatus
apachectl status
apachectl graceful
apachectl graceful-stop
apachectl configtest
apachectl startssl

FTP szerver

Ahogy látom (yum search all ftpd) a CentOS-ben egyetlen FTP szerver van ez a vsftpd. Telepítése:

dnf install vsftpd

A Debianos vsftpd beállításáról több info itt

Az eltérés, hogy a konfigurációs állományt itt találjuk a CentOSben:

/etc/vsftpd/vsftpd.conf

Telepítés beállításai fájlból

Az Anaconda telepítő készített egy úgynevezett kickstart állományt a /root könyvtárba. Az állomány neve:

anaconda-ks.cfg

Ez az állomány tartalmazza a telepített rendszer beállításait.

A konfigurációs fájl használható más újabb telepítések automatizáláshoz:

linux ks=utvonal/anaconda-ks.cfg

A Kickstart forrása
Eszköz	Opció megadásának formája
DVD meghajtó	ks=cdrom:/konyvtar/ks.cfg
Merevlemez	ks=hd:/eszkoz/konyvtar/ks.cfg
Egyéb eszköz	ks=file:/eszkoz/konyvtar/ks.cfg
HTTP szerver	ks=http://domain.tld/konyvtar/ks.cfg
HTTPS kiszolgáló	ks=https://domain.tld/konyvtar/ks.cfg
FTP kiszolgáló	ks=ftp://domain.tld/konyvtar/ks.cfg
NFS kiszolgáló	ks=nfs:domain.tld:/kononyvtar/ks.cfg</nowiki>

Az eszköz például /dev/sdc. Használható a lemez azonosító is:

ks=hd:UUID=ade3afed-5abf-af43-32ae-efa34a27a934:ks.cfg

Az eszköz azonsítójának kiderítése:

blkid /dev/sdc1

Forrás

https://access.redhat.com/documentation/